BBC Hausa - News - Venezuela na zaben Shugaban kasa
Venezuela na zaben Shugaban kasa
An sabunta: 7 ga Oktoba, 2012 - An wallafa a 06:57 GMT
Zaben kasar Venezuela
A safiyar yau Lahadi ne 'yan kasar Venezuela za su fara kada kuri'unsu a zaben da ake hasashen za a yi hamayya ta kut-da-kut; tun bayan da Hugo Chaves ya kama ragamar mulkin kasar.
Mr Chaves wanda aka fara zaba tun a shekarar 1998, yana neman wani wa'adin mulki ne karo na hudu don cigaba da abinda ya kira juyin-juya hali na 'yan gurguzu a kasar mai arzikin man fetur.
Sai dai kuma yana fuskantar babban kalubale daga Henrique Capriles wanda jam'iyyun adawa talatin ke rufa masa baya, wanda kuma ya yi alkawarin farfado da tattalin arzikin kasar.
Kimanin sojoji dubu dari ne aka tura rumfunan zaben, ana kuma sa ran samun sakamako da sanyin safiyar litinin.
Shugaban Venezuela Chavez zai kara da Capriles1 Oktoba, 2012, siyasa
Chavez ya koma Venezuela bayan an yi masa tiyata12 Mayu, 2012
Venezuela za ta rage cinkoso a gidajen yari1 Agusta, 2011